《怀亦好园钓矶寄仲文季直二弟》
宋代·喻良能

磬湖雨过漾清波，古岸秋来长薜萝。
问讯石君无恙否，试烦著手为摩挲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。